દરિયાપુરમાં થયેલી હત્યા કેસમાં પોલીસ ઘટના સ્થળ પર જઇને નજરે જોનાર સાક્ષીઓનાં નિવેદનો તથા પંચનામું અને બીજી અન્ય વિગતો ઇન્ટિગ્રેટેડ ઇન્વેસ્ટિગેશન ફોર્મમાં અપલોડ કરી હતી. ઓનલાઈન સિસ્ટમથી પોલીસ અધિકારી ઇ-ગુજકોપના યુનિક આઇડી પાસવર્ડથી કોઇપણ કેસનું ઇન્વેસ્ટિગેશન ક્યાં સુધી પહોંચ્યું છે અને કેસનો સ્ટેટસ રિપોર્ટ શું છે તે આસાનીથી જોઇ શકશે. રામોલ પોલીસ સ્ટેશનના પોલીસ ઇન્સ્પેક્ટર પરેશ સોલંકીએ જણાવ્યું છે કે છેલ્લા એક સપ્તાહથી અમારા પોલીસ સ્ટેશનમાં ઘટના સ્થળ પર જઈને લેપટોપથી નિવેદન લેવાની કામગીરી શરૂ કરી દેવામાં આવી છે.